Ինչ վերաբերում է ոլորտներին, որոնք կարող են հետաքրքրել ղազախ գործարարներին, ապա Ռ.Քոչարյանը դրանց թվում նշեց բանկային համակարգը, որտեղ բավական առաջխաղացում ունի Ղազախստանը, տեղեկատվական տեխնոլոգիաների ոլորտը (այստեղ Հայաստանը կարող է ունեցած ռեսուրսներով գրավիչ լինել ղազախ գործարարների համար եւ համատեղ հիմքով հասնել շոշափելի հաջողությունների), ինչպես նաեւ կարող է փոխադարձ հետաքրքրություն ներկայացնել վերամշակման ոլորտում համագործակցությունը: Նա նշեց նաեւ հանքարդյունաբերությունը, մետալուրգիան: "Սրանք այն ոլորտներն են, որտեղ դուք առաջընթաց ունեք. Հայաստանում չկան այնպիսի ծավալներ, ինչպիսիք ձեզ մոտ են, բայց այս ոլորտներում ձեր բիզնեսը կարող է ակտիվ մասնակցություն ունենալ նաեւ Հայաստանում",- նշեց Ռ.Քոչարյանը: